cyanic-selkie/wikianc huggingface dataset:
Teenhervorming
Interne vernuwing
'n Groot besieler van die kerklike vernuwing was pous Pius V (1566- 1572). Hy het beveel dat elke bisdom grondig ondersoek moes word en dat die besluite van Trente daadwerklik nageleef moes word. Hy het ook gesorg vir 'n handboek vir geestelikes, 'n kategismus (1566) waaruit hulle gelowiges kon onderrig, 'n brevier (1568) vir hul daaglikse gebede en 'n missaal (1570) vir die liturgie. 'n Goeie voorbeeld van die gees van die Katolieke Reformasie was die biskop van Milaan, Carlo Borromeo (1538- 1584).
Die maatreëls wat hy in sy bisdom ingestel het, het hy laat druk en versprei sodat ander biskoppe ook daarby kon baat vind. Hy het hom ook deur sy werk tydens die pesepidemie van 1576 onderskei en is reeds in 1610 tot heilige verklaar. Die ordewese het 'n opbloei beleef. In 1552 het Filippo Neri (1515-1595) 'n oratorium in Rome gestig, 'n kommune wat uit priesters en leke bestaan en godsdienstigsedelike vernuwing in die stad teweeggebring het. Oratoria is ook elders gestig.
Die Orde van die Jesuïete het vinnig gegroei. Met Loyola se dood in 1556 het die orde ongeveer 1 000 lede gehad, maar aan die einde van die 17e eeu het dit aangegroei tot 20 000. Die Jesuïete was oral in Europa aktief, veral in die instellings vir middelbare en hoër onderwys. Die Katolieke Reformasie het ŉ groot aantal heiliges voortgebring. Die grootstes was Theresia van Avila (1515- 1582) en Johannes van die Kruis (1542- 1591). Theresia het uit visioene die krag vir hervormings geput.
Sonja Sutter
Sonja Sutter (17 Januarie 1931 – 2 Junie 2017) was 'n Duitse aktrise. Sy was bekend vir haar rolle in die rolprente Everyman (1961) en The Wild Duck (1976), en in die televisiereekse Heidi (1978) en Lieben wie gedruckt (1995).
Teenhervorming
Houding teenoor die Hervorming
In die 16e eeu was daar geen godsdienstige verdraagsaamheid nie. Tot in die daaropvolgende eeu het die verskillende Christelike belydenisse hul stellings onversetlik teenoor mekaar gehandhaaf. 'n Botsing tussen die Rooms-Katolieke Kerk en die ander kerke was onvermydelik. Die stryd tussen die gelowe is eers deur die vorste aangeknoop. Die vorste in die Duitse Ryk kon aan hul onderdane voorskryf watter geloof hulle moes aanhang.
Dit was veral die geval in Madrid, Parys en in die Italiaanse en Duitse vorstedomme. Van groot belang vir die Rooms-Katolieke Kerk was die volharding van die sogenaamde prinsbiskoppe. 'n Groot aantal biskoppe in Duitsland was ook wêreldlike heersers, soos die van Keulen en Salzburg. Toe Johan van Keulen in 1582 sy geloof afsweer, was die gebruik van Beierse troepe nodig om die vorstedom vir die Kerk van Rome te red.
'n Jaar later het die nuwe biskop, Jan van Beiere, toestemming ontvang om 'n totaal van 5 Noord-Duitse bisdomme te bestuur. Dit was strydig met die bepalings van Trente, maar is gedoen in die hoop dat ŉ vereniging van kragte beter weerstand teen die verspreiding van Protestantisme sou bied.
Inkwisisie
'n Belangrike middel waarmee die Rooms-Katolieke Kerk die gewete van gelowiges beheer het, was die inkwisisie, 'n kerklike regbank wat afvalliges of ketters op wrede wyse tot bekentenis gedwing het. Talle Spaanse Jode en Moslems wat hul geloof in die geheim beoefen het, is deur die inkwisisie veroordeel om op die brandstapel te sterf.
Selfs kardinaal Morone, die redder van die Konsilie van Trente, moes 2 jaar (1557-1559) in die gevangenis deurbring omdat hy deur die inkwisisie van kettery verdink is. Sonder kerklike vernuwing, inwendig sowel as uitwendig, sou die Rooms-Katolieke Kerk hom nie kon handhaaf nie. Ongelukkig het die stigma van die inkwisisie aan die positiewe onderneming van die Katolieke Reformasie of Teenhervorming bly kleef.
Lucille Hutton
Lucille Hutton (1899 – 7 November 1979) was 'n Amerikaanse aktrise en skryfster.
Sieketrooster
‘n Sieketrooster was ‘n lekeprediker wat in die 16de tot die 18de eeu op VOC-skepe en later in die gereformeerde kerke in die Kaapkolonie verantwoordelik was vir die geestelike versorging en vertroosting van die gelowiges. Die VOC het aanvanklik in sommige gemeentes en gebiede waar nog nie gemeentes gestig was nie van sieketroosters gebruik gemaak. Dit was weens die tekort aan dominees, maar ook omdat hulle goedkoper was.
Keuring
Voordat iemand as sieketrooster aangestel is, is hy deur ‘n afvaardiging van die kerk streng getoets aan sy Christelike leer en sy sedelike gedrag. Sy akademiese kwalifikasies was dikwels maar gering. Hy moes egter goed geletterd wees en is getoets aan sy vermoë  om te lees, praat en sing, want hy  moes stigtelik kon lees en al die Psalmwysies kon sing. Hierdie ondersoeke was dikwels oppervlakkig en oorhaastig en het soms selfs nie eens plaasgevind nie. Dikwels is iemand aangestel met ‘n gebrek aan opvoeding en was dus nie ‘n rolmodel nie. Soms is iemand selfs aangestel sonder dat die kerkraad daarin geken is. Hulle was VOC-amptenare en is swak betaal, want hulle het ‘n lae rang in die maatskappy beklee. Hulle moes gereeld aan die VOC, die kerk en die staat verslag doen van hul werksaamhede en moes die VOC se voorskrifte nougeset navolg.
Pligte
Hy was ‘n ongeordende kerklike hulpkrag, ‘n soort kapelaan, wat ‘n dominee in die groter gemeentes in die pastorale sorg van die lidmate moes bystaan. Dit het beteken dat hy nie mense mag doop, trou, aanneem, die Nagmaal mag bedien, die seën uitspreek en preek nie. Sy taak was egter omvangryk en veeleisend, maar dit het geen duidelike grense gehad nie. Hy moes na die welsyn van lidmate omsien, die weduwees, kinders, hulpbehoewendes, armes, siekes en gevangenes besoek en vertroos, onverskilliges waarsku teen die sonde. By eredienste, bidure en kerklike feesdae het hy die skrifgedeeltes voorgelees, as voorsanger opgetree, die gebooie van voornemende huwelikspare aangekondig en voorgaan in openbare gebed. By die afwesigheid van ‘n dominee het hy die erediens waargeneem, maar mag by so ‘n geleentheid slegs ‘n preek voorlees uit ‘n goedgekeurde preekbundel om onsuiwer  teologiese en onverantwoordbare leerstellings te vermy. Ook het hy opgetree as Sondagskoolonderwyser en die voornemende lidmate gekatkiseer. Soms het hy in sy gemeente ook opgetree as koster en dikwels gedurende die week as onderwyser en die kinders van die blankes, slawe en die Khoikhoi die basiese vaardighede van lees, skryf en reken onderrig. Aan die Kaap het die sieketrooster dikwels gehelp met die kerstening van die heidene. Baron Gustaaf Willem van Imhoff het op sy besoek aan die Kaap in 1743 bepaal dat sieketroosters gestasioneer moet word in die Land van Waveren, die Swartland en by Grootvadersbosch en daar kosskole moes vestig. Sieketroosters het dus in daardie dae die rol van die moderne dominee, sendeling, onderwyser en maatskaplike werker vervul. Die pioniersomstandighede het hul werk baie bemoeilik. Omdat hulle nie toegelaat is om die sakramente te bedien nie, moes lidmate in die verafgeleë gebiede dikwels ver reis om te gaan trou of ‘n  kind te laat doop.
Islam Karimof
Islam Karimof (Oesbekies: Islom Abdugʻaniyevich Karimov, Russies: Ислам Абдуганиевич Каримов; Abdoeganievitsj Islam Karimov; Samarkand, 30 Januarie 1938 - Tasjkent, 2 September 2016) was van 1991 tot 2016 president van Oesbekistan.
Biografie
Karimof is gebore in 'n familie van staatsamptenare. Hy studeer aan die Sentraal-Asiatiese Politegniese Instituut en later aan die Instituut vir Nasionale Ekonomie in Tasjkent. Hy behaal daar 'n graad in die ekonomie en ook 'n ingenieursdiploma.
Karimof word in 1983 ondervoorsitter van die Raad van Ministers van die Oesbekistanse SSR. Van 1986 tot 1989 was hy sekretaris van die Sentraal Komitee van die provinsiale party-afdeling van die KPU van Kashkadarya.
Op 29 Junie 1989 word Karimof eerste sekretaris van die KPU, en daarmee die magtigste persoon in die Oesbekistanse SSR. Op 24 Maart 1990 word Karimof tot president van die Oesbekistanse SSR gekies en op 31 Augustus 1991 roep hy die onafhanklikheid uit van die Republiek Oesbekistan (Özbekiston Respublikasy). In Desember 1991 erken die USSR die onafhanklikheid van Oesbekistan. Met die algemene presidentsverkiesing van 29 Desember 1991 word Karimof regstreeks tot president verkies. Die kommunistiese party word ontbind en in die plek daarvan word die Demokratiese Volksparty (CDP), wat 'n pro-Karimof-party is, gestig.
Net soos sy Turkmeense kollega Saparmurat Niazof, was Karimof bekommerd oor die moontlike opkoms van Islamfundamentalisme. Islamitiese partye asook sekulêre partye word vervolg. Sensuur word ook in Oesbekistan ingestel. Slegs opposisiepartye wat lojaal aan die president was, mag gestig word, terwyl ware opposisie verbied is. Deur middel van 'n referendum word sy ampstermyn as president tot 2000 verleng.
In 2000 word Karimof as president herkies. Naas die CDP, wat lojaal is aan Karimof, stig die president nou ook sy eie party, Fidokorlor ('Selfopoffering'). Sy oudste dogter Gulnara Karimova, bekend onder haar verhoognaam GooGoosha en wat onder andere saam met Julio Iglesias en Gérard Depardieu optree, is in 2014 onder huisarres geplaas. Die presiese rede hiervoor is onbekend. 'n Aantal jare vroeër het Karimof 'n neef van hom in 'n psigiatriese inrigting laat opneem.
Tydens die regeringstydperk van Karimof word menseregte ernstig geskend. Tussen 2002 en 2004 spreek die Britse ambassadeur Craig Murray hewige kritiek teen Karimof uit, en op die feit dat die Verenigde State en die Verenigde Koninkryk hom steun. Murray is afgedank nadat hy onthul het dat die Britse intelligensie MI6 inligting gebruik wat deur die Oesbekiese regering verkry is deur mense te martel.
In Mei 2005 het betogings teen Karimov se regering uitgebreek. Hy het die weermag ontplooi en etlike honderde mense het gesterf.
Aspalathus karrooensis
Aspalathus karrooensis is 'n plant wat hoort tot die genus Aspalathus. Die spesie is endemies aan die Wes-Kaap en kom net op die Rooiberg naby Ladismith voor waar dit 'n voorkomsgebied van 7 km² het. Die plant is deel van die fynbos en word as krities seldsaam beskou.
Islam Karimof
Biografie
Hy is weer in 2015 met meer as 90% van die stemme herkies. Hy is internasionaal gekritiseer met betrekking tot persvryheid en respek vir menseregte. Weens sy taai benadering het radikale Islamitiese groepe min kans gehad om te organiseer in Oesbekistan.
In Augustus 2016 is aangekondig dat hy met breinbloeding in 'n hospitaal opgeneem is. Sy siekte het vrae oor sy opvolging laat ontstaan. Volgens die grondwet sal die president van die Senaat in só 'n geval tydelik die bewind oorneem, maar geen opvolger was gereed nie. Op 2 September is aangekondig dat hy oorlede is. ’n Dag later is hy op sy tuisdorp Samarkand begrawe. Hy is as staatshoof opgevolg deur Shavkat Mirzijoyev.
Entandrophragma
Entandrophragma is 'n genus van bome in die Meliaceae familie. Die genus is endemies aan Afrika.
Spesies
Daar is elf spesies wat tot die genus hoort:
Sclerocarya gillettii
Sclerocarya gillettii is 'n spesie van plant in die Anacardiaceae familie. Dit is endemies aan Kenia.
Kanoneiland
Kanoneiland is die grootste eiland in die Oranjerivier. Weens sy vrugbare grond en volop water is dit 'n vooruitstrewende besproeiingsgebied. Die eiland is 25 km suidwes van Upington en 12 km noordoos van Keimoes.
Eiland en boerdery
Die eiland is 14 km lank, op sy breedste 3 km en het 'n oppervlakte van 2 500 ha waarvan twee derdes onder besproeiing is. Daar word hoofsaaklik met wingerd geboer, maar pekanneute, lusern, katoen en vrugte (hoofsaaklik sultanas) kom ook voor. Periodieke vloede soos dié van 1934, 1957, 1967 en 2011 het dele van die eiland oorstroom en skade aangerig, maar 'n laag vrugbare grond agtergelaat. Kanoneiland is die grootste bevolkte eiland in die land. Op die hoogste punt is 'n klein dorpie met 'n NG kerk, skool, polisie- en poskantoor, 'n paar winkels en verskeie huise.
Korannas
Vroeg in die 19de eeu was die digbegroeide eiland die skuilplek van die Koranna onder Klaas Pofadder. Hulle het nie alleen ander stamme in hul omgewing gepla nie, maar ook die blanke veeboere suid van die rivier wat al meer noord getrek het agter weiveld aan. Vanaf 1868 tot 1879 het die Cape Mounted Riflemen, polisie en burgerkommando's verskeie male teen die Koranna opgetree en hulle uiteindelik verdryf.
Depressiejare
Die vestiging van blanke boere dateer uit die jare 1927 tot 1932. Ontbossing is begin en op 5 Maart 1928 het 52 grondhonger setlaars wederregtelik Kanoneiland beset. Aangesien dit staatseiendom was, staan die staat die “plakkery” teen en stuur sers. A. Coetzee van Louisvale om die landdiewe te verwilder. Coetzee ondersteun egter die setlaars. Hulle vlyt en deursettingsvermoë beïndruk die regering so dat die boere toegelaat word om die besette stukke grond te koop.
Disa galpinii
Disa galpinii is 'n meerjarige plant en geofiet wat tot die genus Disa behoort. Die plant is endemies aan KwaZulu-Natal en die Oos-Kaap waar die plant by Ramatseliso's Gate en Naudésnekpas op hoogtes van 2 000m by strome voorkom.
Protoplaneet
Protoplanete is groot planetêre embrio's wat in die protoplanetêre skyf van ’n ster ontstaan en interne versmelting ondergaan om gedifferensieerde binnekante te vorm. Hulle vorm vermoedelik van planetesimale van sowat 1 km in deursnee wat mekaar deur swaartekrag aantrek en dan bots. Protoplanete bots dan weer om eindelik planete te vorm.
Gelliodes persica
Gelliodes persica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Protoplaneet
Sonnestelsel
In die geval van die Sonnestelsel word geglo botsings tussen planetesimale het ’n paar honderd planetêre embrio's gevorm. Sulke embrio's was soortgelyk aan Ceres en Pluto, met massas van sowat 1022 tot 1023 kg en ’n deursnee van ’n paar duisend kilometer. Oor honderdmiljoene jare het hulle met mekaar gebots en ’n tweede geslag gevorm van minder maar groter embrio's. Hulle het weer gebots en ’n derde geslag van nog minder en nog groter embrio's gevorm. Eindelik was daar net ’n hand vol embrio's oor wat weer eens gebots en eindelik die planete gevorm het.
Time se Persoon van die Jaar
Persoon van die Jaar (genoem Man van die Jaar of Vrou van die Jaar tot 1999) is 'n jaarlikse uitgawe van die Amerikaanse nuustydskrif en webwerf Time met 'n persoon, 'n groep, 'n idee of 'n voorwerp wat "vir beter of vir erger ... die meeste gedoen om die gebeure van die jaar te beïnvloed". Die redakteurs van die tydskrif Time kies die uitgesproke onderwerp, alhoewel die Time-webwerf ook 'n jaarlikse leserspeiling hou wat geen effek op die keuse het nie.
Protoplaneet
Sonnestelsel
Verhitting vanweë radioaktiwiteit, botsings en swaartekragdruk het dele van protoplanete gesmelt terwyl hulle planete gevorm het. In die gesmelte sones het hul swaarder chemiese elemente na die middel afgesak, terwyl die ligter elemente na die oppervlak gestyg het. So ’n proses is bekend as planetêre differensiasie. Die samestelling van sommige meteoriete wys differensiasie het in sommige asteroïdes plaasgevind.
Gelliodes persica
Die spons behoort tot die genus Gelliodes en tot die familie Niphatidae. Die wetenskaplike naam van die spesie is die eerste keer geldig gepubliseer in 1995 deur Fromont.
Time se Persoon van die Jaar
Agtergrond Die tradisie om 'n "Man van die Jaar" te kies, het in 1927 begin, met Time-redakteurs wat die nuusmakers van die jaar oorweeg het. Die idee was ook 'n poging om die redaksionele verleentheid vroeër daardie jaar te verhelp dat die vlieënier Charles Lindbergh nie op sy voorblad was ná sy geskiedkundige transatlantiese vlug nie. Teen die einde van die jaar is besluit dat 'n voorbladverhaal met Lindbergh as die Man van die Jaar beide doeleindes sal dien.
Protoplaneet
Sonnestelsel
Volgens die reuse-impakhipotese het die Aarde se Maan vroeg in die geskiedenis van die Sonnestelsel gevorm ná ’n botsing met ’n hipotetiese protoplaneet.
Omrekening tussen die Juliaanse en die Gregoriaanse kalender
Die oorskakeling van die Juliaanse na die Gregoriaanse kalender maak gebruik van slegs drie formules. Hierdie artikel bekyk hoe mens die Kalendae, Nonae en die Idus bereken.
Protoplaneet
Sonnestelsel
Daar is drie protoplanete wat min of meer ongeskonde oorleef het in die binneste Sonnestelsel: dit is die asteroïdes Ceres, Pallas en Vesta. Psyche is waarskynlik die oorblyfsel van ’n gewelddadige botsing met ’n ander voorwerp wat die buitenste, rotsagtige lae van ’n protoplaneet afgestroop het. Die asteroïde Metis se ontstaangeskiedenis stem vermoedelik met dié van Psyche ooreen. Die asteroïde Lutetia toon ook eienskappe wat ooreenstem met dié van ’n protoplaneet. Daar word soms na dwergplanete in die Kuiper-gordel verwys as protoplanete. Omdat ystermeteoriete op Aarde ontdek is, word geglo daar was eens ander protoplanete met metaalkerns in die Asteroïdegordel wat sedertdien ontwrig is en die bron van die meteoriete is.
Time se Persoon van die Jaar
Nasionale leiers
Sedert die lys begin het, was elke dienende president van die Verenigde State minstens een keer 'n Man of Persoon van die Jaar, met die uitsonderings van Calvin Coolidge (in die amp ten tyde van die eerste uitgawe), Herbert Hoover (die daaropvolgende president), en Gerald Ford (die enigste president wat nooit tot die amp van president of vise-president verkies is nie). Die meeste is aangewys as Man of Persoon van die Jaar óf die jaar wat hulle verkies is óf terwyl hulle in die amp was; die enigste een wat die titel gekry het voordat hy verkies is, was Dwight D. Eisenhower, in 1944, as Opperbevelvoerder van die Geallieerde Invalsmag, agt jaar voor sy eerste verkiesing. Hy het daarna die titel weer in 1959 ontvang terwyl hy in sy amp was. Franklin D. Roosevelt het die eerste gekose Amerikaanse president geword en is die enigste persoon wat die titel drie keer ontvang het, eers as verkose president (1932) en later as die sittende president (1934 en 1941).
Omrekening tussen die Juliaanse en die Gregoriaanse kalender
Agtergrond
Die Juliaanse kalender het ontstaan uit 'n maankalender (die Romeinse kalender) wat met verloop van tyd 'n sonnekalender geword het, met al die relieke van die maankalender wat nog daarin opgesluit was, 'n hervorming van die ou Romeinse kalender.
Time se Persoon van die Jaar
Nasionale leiers
Alle lande se staats- of regeringshoofde wat as Man, Vrou of Persoon van die Jaar gekies is (in chronologiese volgorde volgens landnaam, van die mees geselekteerde) is:
Protoplaneet
Sonnestelsel
In Februarie 2013 het sterrekundiges die eerste regstreekse waarneming gedoen van ’n protoplaneet wat in ’n skyf stof en gas om ’n ster vorm.
Time se Persoon van die Jaar
Nasionale leiers
Winston Churchill is 'n tweede keer gekies vir die spesiale "Man van die Halfeeu"-uitgawe in 1949 terwyl hy gedien het as Leier van die Opposisie voor sy tweede premierskap; Charles de Gaulle is gekies terwyl hy verkies is as President van Frankryk voordat hy formeel die amp aanvaar het; Lech Wałęsa en Nelson Mandela is gekies voordat hulle onderskeidelik tot President van Pole en President van Suid-Afrika verkies is.
Omrekening tussen die Juliaanse en die Gregoriaanse kalender
Agtergrond
Die maan kon as tydsbaken gebruik word ter vergemakliking van 'n bykans ongeletterde of halfgeletterde bevolking wat die maan maklik as verwysingspunt kon gebruik: "soveel slapies voor volmaan, soveel dae voor halfmaan, soveel dae voor nuwemaan." Ook moet mens onthou dat die aardbewoners op hierdie stadium 'n geosentriese siening gehandhaaf het, dit wil sê, dat die hele kosmos rondom die aarde draai, die son ingesluit. Natuurlik was dit soms bewolk (veral tydens die wintermaande), maar die maan was redelik voorspelbaar en daarom is 'n kalender opgetrek wat 'n tydjie lank kon tred hou met die stand van die maan, want die maan draai omtrent elke 27 dae, 7 uur en 43 minute om die aarde. Maar ook dit was van korte duur.
Time se Persoon van die Jaar
Vroue
Voor 1999 is vier vroue as individue die titel toegeken: drie as "Vrou van die Jaar" – Wallis Simpson (1936), Koningin Elizabeth II (1952) en Corazon Aquino (1986) - en een as die helfte van "Man en Vrou" van die Jaar", Soong Mei-ling (saam met Chiang Kai-shek) in 1937. "Amerikaanse vroue" is in 1975 as 'n groep erken. Ander klasse mense wat erken word, bestaan uit beide mans en vroue, soos " Hongaarse Vryheidsvegters" (1956), "VSA Wetenskaplikes" (1960), " Die Generasie onder vyf-en-twintig " (1966), "Die Middel Amerikaners" (1969), "Die Amerikaanse Soldaat" (1950 en 2003), "Jy" (2006), "Die Betoger" (2011), en "Ebola-vegters" (2014). Die titel op die tydskrif het egter "Man van die Jaar" gebly vir beide die 1956 "Hongaarse Vryheidsvegters" en die 1966 "Die Generasie onder vyf-en-twintig "-uitgawes wat beide 'n vrou vertoon wat agter 'n man staan, en "Mans van die Jaar" " op die 1960 "VSA Wetenskaplikes"-uitgawe wat uitsluitlik mans op sy voorblad getoon het. Dit was eers in die 1969-uitgawe van "Die Middel Amerikaners" dat die titel "Man en Vrou van die Jaar" in gebruik geneem is.
In 1999 is die titel verander na die geslagsneutrale "Persoon van die Jaar" (die eerste ontvanger daarvan onder die nuwe naam is Jeff Bezos van Amazon.com). Vroue wat na die hernoeming vir erkenning gekies is, sluit in "Die Fluitjieblasers" (Cynthia Cooper, Coleen Rowley en Sherron Watkins) in 2002; Melinda Gates (saam met Bill Gates en Bono) in 2005; Angela Merkel (2015); "Die stiltebrekers" (2017); Greta Thunberg (2019); en Kamala Harris (saam met Joe Biden) in 2020. Om Internasionale Vrouedag in 2020 te vier, het Time-redakteurs 89 nuwe tydskrifvoorblaaie vrygestel, wat elkeen vroue, benewens die 11 wat reeds gekies is, as eweknieë van die Man van die Jaar wys keuses uit die afgelope eeu.
Omrekening tussen die Juliaanse en die Gregoriaanse kalender
Agtergrond
Dus, 'n kalender, wat aanvanklik gegrond was op 'n maanjaar, is al hoe meer oorgeskakel na 'n sonnejaar. Nog duideliker gestel: die stand van die maan het bepaal in watter tyd van die maan(d) jy jou bevind het, maar ekstra dae is bygevoeg op die kalender om dit toenemend 'n sonnejaar te maak, ter wille van die seisoene. Die moontlikheid bestaan dat Gaius Julius Caesar vir Sosigenes (uit Alexandrië) en Acoreus genader het om die voordele van die Egiptiese kalender te benut, waar die jaar presies 365 dae lank was, maar wel die stand van Sirius benut het, nie die son nie.
Om hierdie rede het Keiser Julius Caesar, as staatshoof en owerpriester, vir Sosigenes se model in die jaar 45 v.C. bekragtig, wat tot op 4 Oktober 1582 (op die Juliaanse kalender) in algemene gebruik was. Vandaar die naam die Juliaanse kalender.
Die mens bly egter 'n dier van die gewoonte, gegrond in die politiek en die godsdiens, en die ou oorblyfsels van die Kalendae (eerste dag van die maand, byna nuwemaan), Nonae (nege dae voor die Idus, die Idus ingesluit, dus, byna halfmaan) en die Idus (volmaan, die soenofferdag aan een of ander god) het 'n tydjie lank op die nuwe sonkalender agtergebly. Die ou Romeinse kalender was slegs 355 dae lank, en 'n paar dae is op die Juliaanse kalender by Januarie (+2), April (+1), Junie (+1), Augustus (+2), September (+1), November (+1) en Desember (+2) gevoeg om 365 dae te kry.
Met verloop van die eeue sou hierdie ordegetalle en dies meer verander word na getalle wat strek vanaf van 1 tot 31 (na gelang van hoeveel dae daar in 'n maand is), omdat die maan net nie met die kalender meer kon byhou nie, of omdat die kalender nie met die maan kon byhou nie. Kortom, die stand van die maan het met verloop van tyd op die kalender geheel en al irrelevant geword.
Op papier, steen, klei- of wastablet was die maand aanvanklik met behulp van die stand van die maan so bereken:
Die Kalendae was altyd op die eerste dag van die maand, hoogs waarskynlik by nuwemaan (vir 'n nuwe maand). Die naam Calendae beteken "roepdae", omdat dan die feesdae van die maand uitgeroep is deur die owerpriester/pontifex.
Die Nonae was altyd 9 dae (eintlik 8, maar met die dag van die Idus ingesluit) voor die Idus, dus eintlik die halfmaan/eerste kwartier. Dit het gewoonlik op die 5de geval, behalwe in Maart, Mei, Julie en Oktober, wanneer dit op die 7de was.
Die Idus was met volmaan, en was gewoonlik op die 13de van die maand, behalwe in Maart, Mei, Julie en Oktober, wanneer dit op die 15de was. Hoe dit ook al sy, die volmaan is in die middel van die maand bereken. Op volmaan is gewoonlik 'n soenoffer aan een of ander god gewy.
Daar kan met sekerheid aanvaar word dat die maan hom nie deur papier laat voorskryf hoe hy moet beweeg nie. Daar moet dus onderskei word tussen die jaar op papier (die sogenaamde burgerjaar) en die jaar (met al sy seisoene) in die buitenste ruimte - die tropiese jaar (of, eweningsjaar of sonnejaar).
'n Gewone jaar in die Juliaanse kalender was, met al die veranderinge aangebring, uiteindelik 365 dae lank, met 'n skrikkeljaar van 366 dae elke vier jaar. Dit het elke 100 jaar (deelbaar deur 4) dus ook ingesluit, wat tans ignoreer word; slegs as die jaarhonderd deelbaar is deur 400 (soos die jare 1600, 2000 en 2400), word daardie jaar in die huidige Gregoriaanse kalender gereken as 'n skrikkeljaar.
Die Juliaanse kalender het sodoende 'n burgerlike jaar van 365,25 dae gelewer, wat 11,232 minute langer as die tropiese jaar was. Elke 128 jaar het 'n dag op die tropiese kalender gewen, met die gevolge dat die fout reeds teen die 1500's tot 10 dae opgeloop of "gewen" het, of "vooruit" was.
Pous Gregorius XIII het dus toegesien dat die dag na 4 Oktober 1582, wat die 5de Oktober 1582 op die Juliaanse kalender sou wees, daarna direk oorgegaan het op 15 Oktober 1582. Die gemiddelde jaar is tans, in die Gregoriaanse kalender, 365,2425 dae lank.
Kalendae
Kal.Ian. (Kalendis Ianuariis) is op 1 Januarie, Kal.Feb. (Kalendis Februariis) is weer op 1 Februarie, dié twee moet nie met mekaar verwar word nie.
Wat wel belangrik is: die Romeinse Kalender het vorentoe gekyk, in afwagting op die volgende stand van die maan, toe dit nog 'n maankalender was. Gestel 'n persoon vind hom redelik laat in die maand Januarie, dan word die dae reeds afgetel tot op die maand Februarie se "roepdag" (Kalendae), 1 Februarie. In Januarie/Februarie se geval is tussen die "volmaan" (Idus) van Januarie en "nuwemaan" van Februarie a.d.XIX.Kal.Feb. (14 Januarie) tot pridie.Kal.Feb (31 Januarie) dan ter sprake.
Gestel mens kom af op '''a.d. XIV. Kal. Feb.', oftewel ante diem quartum decimum Kalendas Februarias'', d.w.s. "14 dae voor die nuwemaan/roepdag van Februarie" (eintlik 13, maar met die nuwemaan-dag as hoofdag bygetel of ingesluit, maak dit 14 dae), dan moet mens die volgende in ag neem:
1. Daar word altyd teruggekyk na die vorige maand. In hierdie geval Januarie, want dit is immers 14 dae voor die nuwe maan (Kalendae), dus, die eerste dag van die nuwe maand Februarie/1 Februarie. 14 dae voor 1 Februarie verkeer mens nog in die maand Januarie.
2. Januarie het altyd 31 dae.
4. Dus:
Kortweg kan die formule gebruik word:
(Getal dae van die vorige maand + 2 - ordegetal op die Juliaanse kalender)
Staan daar egter prid.Kal.Feb., oftewel pridie Kalendas Februarias, dan weet mens dit beteken letterlik "die dag voor die nuwemaan van, of, die nuwe maand Februarie", dus 31 Januarie.
As mens nou werklik die formule moet gebruik, dan kan dit ook bereken word:
Die enigste afwyking is tydens 'n skrikkeljaar - want direk na die a.d.VI.Kal.Mar., wat in die Gregoriaanse kalender die 24ste Februarie sou wees, volg 'n a.d.bis.VI.Kal.Mar. (die "dies bisextus", hier voluit: ante diem bis sextum Kalendas Martias), 'n tweede sesde dag voor die nuwe maand aanbreek. Hierdie dag is op die Gregoriaanse kalender die 25ste Februarie. Die 29ste Februarie is, soos te verwagte, bloot prid.Kal.Mar.
Nonae en Idus
Nonae
Die doel is hier om die dae tussen die Kalendae en die Nonae te bereken, wat dus enigiets tussen die eerste of die vyfde/sewende dag van die maand sal wees. In Maart se geval behels dit byvoorbeeld a.d.VI.Non.Mar (2de Maart) tot by pridie.Non.Mar. (6 Maart).
Stephen Furst
Stephen Furst (8 Mei 1954 – 16 Junie 2017) was 'n Amerikaanse akteur, regisseur, en vervaardiger. Hy was bekend vir sy rolle in die rolprente Animal House (1978), The Dream Team (1989), en Cold Moon (2016), en in die televisiereeks Babylon 5 (1994).
Omrekening tussen die Juliaanse en die Gregoriaanse kalender
Nonae en Idus
Die Nonae was gewoonlik op die 5de dag, terwyl dit in Maart, Mei, Julie en Oktober op die 7de was. Hierdie datums moet uit die hoof geleer word, net soos mens die aantal dae van elke maand uit die kop moet leer as mens die Kalendae moet bereken.
Gestel die datum is a.d.IV.Non.Mar., oftewel ante diem tertium Nonas Martius, "die derde dag voor die Nonae in Maart", dan weet mens:
1. Die Nonae is hierdie keer op die 7de Maart, nie op die 5de dag soos gewoonlik nie.
2. Slegs 1 dag moet by die hoofdag se datum bygetel word, moontlik omrede die dag binne dieselfde maand val.
3. Ook hier word die ordetal afgetrek (naamlik 4).
4. Dus:
Kortom kan die formule gebruik word:
(Getal van die hoofdag (Nonae) + 1 - ordegetal op die Juliaanse kalender)
Is die datum prid.Non.Mar., oftewel Pridie Nonas Martias, "die dag voor die Nonae van Maart", dan is die dag gewoon die 6de Maart, want dit is die dag voor die 7de Maart.
As die formule deurgevoer moet word, word dit so bereken:
Idus
Die aantal dae tussen die Nonae en Idus het nooit afgewyk nie. Daar was altyd 8 (eintlik 7) dae tussenin ter sprake, niks meer nie, niks minder nie. Vir Maart byvoorbeeld tussen a.d.VIII.Non.Mar. tot by pridie.Non.Mar., of 6 Maart tot 14 Maart op die Gregoriaanse kalender.
Die Idus (wanneer volmaan aanvanklik voorgekom het) was gewoonlik op die 13de dag van die maand, terwyl dit in Maart, Mei, Julie en Oktober op die 15de was.
Gestel die datum wat bereken moet word is a.d.VII.Id.Mar., ante diem septum Idus Martias, "die sewende dag voor die Idus van Maart", dan moet dieselfde formule as by die Nonae weer gebruik word.
(Getal van die hoofdag (Idus) + 1 - ordegetal op die Juliaanse kalender)
1. Die Idus is in hierdie geval in Maart, die Idus is daarmee op die 15de Maart.
3. Hier word die ordetal afgetrek (naamlik 7)
Iva Shepard
Iva Shepard (23 April 1886 – 26 Januarie 1973) was 'n Amerikaanse aktrise. Sy was bekend vir haar rolle in die rolprente The Straight Road (1914) en The Conspiracy (1914), en in die televisiereeks I Love Lucy (1951).
Ada Svedin
Ada Svedin (2 Januarie 1900 – 10 Julie 1975) was 'n Duitse aktrise. Sy was bekend vir haar rolle in die rolprente Miss Venus (1921), Jenseits des Stromes (1922), Die blonde Geisha (1923), en Das Mädel von Pontecuculi (1924).
Disa fragrans
Die lekkerruik-disa (Disa fragrans) is 'n meerjarige plant en geofiet wat tot die genus Disa behoort. Die plant is inheems aan die Demokratiese Republiek die Kongo, Ethiopië, Kenia, Lesotho, Malawi, Mosambiek, Rwanda, Soedan, Tanzanië, Uganda en Zimbabwe. In Suid-Afrika kom die plant in KwaZulu-Natal, Limpopo, Oos-Kaap en Mpumalanga voor.
Mcebisi Skwatsha
Mcebisi Skwatsha (gebore 31 Julie 1964) is 'n Suid-Afrikaanse politikus. Hy is 'n lid van die Nasionale Vergadering van Suid-Afrika vir die African National Congress en is die adjunkminister van landelike ontwikkeling en grondhervorming. Hy was tot Mei 2014 'n lid van die Wes-Kaapse Provinsiale Parlement en voormalige ANC sekretaris in die Wes-Kaap.
Betty Jaynes (aktrise)
Betty Jaynes (12 Februarie 1921 – 22 November 2018) was 'n Amerikaanse aktrise. Sy was bekend vir haar rolle in die rolprente Sweethearts (1938), Babes in Arms (1939), Swing Shift Maisie (1943), en Meet the People (1944).
Barrow-in-Furness
Barrow-in-Furness is 'n stad in Cumbria, Noordwes-Engeland. Dit is histories 'n deel van Lancashire, is in 1867 as 'n munisipale stad opgeneem en het in 1974 saamgesmelt met die stedelike distrik Dalton-in-Furness om die stadsdeel Barrow-in-Furness te vorm. Op die punt van die Furness-skiereiland, naby die Lake District, word dit begrens deur Morecambebaai, die Duddon-riviermonding en die Ierse See. In 2011 was Barrow se bevolking 57 000, wat dit die naasgrootste stedelike gebied in Cumbria naas Carlisle maak. Boorlinge van Barrow, sowel as die plaaslike dialek, staan bekend as Barroviaan.
Disa fragrans
Daar is twee subspesies:
Barrow-in-Furness
Die dokke wat tussen 1863 en 1881 in die meer beskutte kanaal tussen die vasteland en Barrow Island gebou is, het die hawe op Roa-eiland vervang. Die eerste dok wat in 1867 geopen is, was Devonshire Dock, en premier William Ewart Gladstone het gesê hy glo dat 'Barrow nog 'n Liverpool sou word'. Die toenemende hoeveelhede ystererts wat in Furness ontgin is, is daarna na die middedorp van Barrow gebring om per see vervoer te word.
Ekonomie
Histories was Barrow se ekonomie oorheers deur die vervaardigingsektor, met die Barrow Hematite Steel Company en Vickers Shipbuilding and Engineering wat gedurende die 20ste eeu een van die belangrikste wêreldwye maatskappye in hul onderskeie vakgebiede was. Tans bly vervaardiging die grootste indiensnemingsektor in die stad. BAE Systems is die grootste enkele werkgewer met ongeveer 9 500 werknemers en 'n derde van die arbeidsmag teen 2020. Soos die meeste van die Verenigde Koninkryk, het die tendens van indiensneming egter sedert die 20ste eeu sterk gediversifiseer en is daar geen ander oorheersende indiensnemingsektore in Barrow nie.
Skeepsbou
BAE Systems Maritime - Submarines se werf in Barrow is die grootste werksmag in die Verenigde Koninkryk, voor BAE Systems Maritime - Naval Ships in Govan. Dit is in 1986 uitgebrei deur die bou van 'n nuwe onderdakmonteringsfasiliteit, die Devonshire Dock Hall (DDH), voltooi deur Alfred McAlpine, op grond wat geskep is deur 'n deel van die Devonshire Dock met 2,4 miljoen ton sand uit die nabygeleë Roosecote Sands te vul. DDH is die hoogste gebou in Cumbria op 51 m. Met 'n lengte van 268 m, wydte van 51 m en 'n oppervlakte van 25 000 vk meter, is dit een van die grootste konstruksiekomplekse vir skeepsbou in Europa.
Die DDH bied 'n beheerde omgewing vir die montering van skepe en duikbote, en vermy die probleme wat veroorsaak word deur aan die helling van die tradisionele glybane te bou. Buite die saal kan 'n skeepshyser met 24 300 ton kapasiteit skepe onafhanklik van die gety in die water laat sak. Vaartuie kan ook uit die water gelig word en na die saal oorgedra word. Die eerste gebruik van die DDH was vir die konstruksie van die Vanguard en later is vaartuie van die Trafalgar-klas ook daar gebou. Die skeepswerf is tans besig om die Astute -klas te bou, waarvan die eerste op 8 Junie 2007 te water gelaat is. BAE Systems bestudeer tans die ontwerp van 'n nuwe klas duikbote vir ballistiese missiele. BAE Systems het ook bestellings vir die Spaanse vloot duikkoepels.
Die skeepswerf het kontrakte gekom vir die konstruksie van duikbote wat kernmissiele sal dra in 'n opvolgerprogram na die huidige Vanguard-klas wat die Trident-stelsel bevat. BAE Systems belê £ 300 miljoen in Barrow se werf om geboue te bou wat die nuwe duikbote kan vervaardig en saamstel. Hierdie belangrike ontwikkeling is die grootste in 25 jaar by die skeepswerf en sal duisende nuwe werksgeleenthede skep, wat sy plek verder as die grootste skeepswerf in die Verenigde Koninkryk vestig, en een van die min wat deurlopende kontrakte verkry het sedert sy stigting meer as 'n eeu gelede.
Disa gladioliflora
Disa gladioliflora is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Oos- en Wes-Kaap.
Daar is twee subspesies:
Sylvester Stallone
Sylvester Gardenzio "Sly" Stallone (geb. 6 Julie 1946) is ’n Amerikaanse akteur, regisseur, vervaardiger en draaiboekskrywer. Hy is bekend vir sy Hollywood-aksierolle, veral die bokser Rocky Balboa, die titelkarakter van die reeks Rocky-rolprente, in sewe prente tussen 1976 en 2015; die soldaat John Rambo van die Rambo-reeks tussen 1982 en 2008; en Barney Ross in die drie The Expendables-films tussen 2010 en 2014. Hy het die meeste van die draaiboeke in dié drie reekse geskryf of help skryf, en was die regisseur van baie.
In 1977 is Stallone vir twee Oscars benoem vir Rocky – vir beste oorspronklike draaiboek en beste akteur. Hy was net die derde persoon wat vir dieselfde rolprent in albei dié kategorieë benoem is, naas Charlie Chaplin en Orson Welles. Hy het goeie resensies gekry vir sy uitbeelding van Rocky Balboa in Ryan Coogler se 2015-rolprent Creed, asook sy eerste Golden Globe en derde Oscar-benoeming.
Vroeë lewe
Stallone is in New York-stad gebore as die oudste seun van Frank Stallone sr., ’n haarkapper en skoonheidskundige, en Jackie Labofish, ’n astroloog, voormalige danser en promotor van vroueboks. Sy pa is in Italië gebore en het in die 1930's na Amerika geïmmigreer. Sy ma is half-Frans en half-Oekraïens. Sy jonger broer is die akteur en musikant Frank Stallone.
Tydens geboorte is ’n senuwee beskadig wat tot verlamming in dele van sy gesig gelei het: die onderste linkerhelfte, insluitende dele van sy lip, tong en ken. Dit het aan hom sy kenmerkende voorkoms en onduidelike uitspraak besorg. Toe hy sowat vier jaar oud was, het sy ma hom by ’n dansskool ingeskryf om te help vir sy plat voete. Die gesin het in die vroeë 1950's na Washington, D.C. getrek, waar sy pa ’n skoonheidskool begin het. Sy ma het ' n vrouegimnasium begin. Sy ouers is geskei toe hy nege was en hy het by sy ma gaan woon.
Loopbaan
duimnael|links|180px|Stallone in 1988.
Stallone se eerste rolprentrol was in die sagtepornofliek The Party at Kitty and Stud's (1970). Hy is $200 betaal vir twee dae se werk. Stallone het later verduidelik hy het dit uit desperaatheid gedoen omdat hy uit sy woonplek geskop is en dakloos was. Die rolprent is jare later heruitgereik as as Italian Stallion om munt te slaan uit Stallone se nuutgevonde roem (die naam was Stallone se bynaam ná Rocky vanweë ’n sêding in die fliek).
Hy het ook van 28 Oktober tot 15 November 1971 in die erotiese off-Broadway-toneelstuk Score gespeel – ’n rolprent met dieselfde naam is later van die toneelstuk gemaak.
In 1970 het Stallone in die rolprent No Place to Hide gespeel. Dit is later so gesny dat Stallone die prent se ster was en heruitgereik onder die naam Rebel. Hy het ook verskeie ander klein rolle vertolk.
In 1976 het hy internasionale roem behaal met die treffer Rocky, waarvan hy die draaiboek geskryf het. Hy het geweier om die draaiboek te verkoop tensy hy die hoofrol speel.
duimnael|180px|Stallone in 1993 by die [[Cannes-rolprentfees.]] duimnael|180px|Stallone se ster op die [[Hollywood Walk of Fame.]]
Rocky is vir 10 Oscars benoem, insluitende vir beste akteur en beste oorspronklike draaiboek vir Stallone. Dit het eindelik die Oscars vir beste rolprent, beste regisseur en beste redigering gewen.
Hierna het Stallone sy debuut as regisseur gemaak en in 1978 die prent Paradise Alley gemaak. Hy het ook daarin gespeel. In dieselfde jaar het hy in F.I.S.T. gespeel en in die volgende jaar het hy Rocky II geskryf, geregisseer en daarin gespeel.
In 1981 het hy saam met Michael Caine in Escape to Victory en saam met Rutger Hauer in die riller Nighthawks gespeel.
Stallone het in die vroeë 1980's nog ’n suksesvolle reeks flieks begin met sy rol as John Rambo, ’n Viëtnamese soldaat, in die aksie-oorlogprent First Blood (1982). Dit was ’n reusesukses. Die opvolgprente, Rambo: First Blood Part II (1985) en Rambo III (1988), is minder geloof hoewel hulle ook treffers by die loket was. Hierna het hy die Rocky-franchise voortgesit en eindelik dié rol in 11 prente gespeel.
Hy het ook met wisselende sukses sy hand aan ander genres gewaag. In 1984 het hy Rhinestone saam met Dolly Parton geskryf en saam met haar daarin opgetree as ’n hoopvolle countrysanger. Daarna het minder suksesvolle rolle gevolg in Over the Top (1987), nog Rocky-prente (1990's), Oscar (1991) en ''Stop! Or My Mom Will Shoot'' (1992).
In 1993 het hy ’n terugkeer gemaak met Cliffhanger, wat weer ’n reusesukses was. Later het nog prente gevolg: Demolition Man (1993), The Specialist (1994), Judge Dredd (1995), Assassins (1995), Daylight (1996) en Cop Land (1997).
In 2000 was Stallone te sien in Get Carter (2000), en daarna het sy gewildheid afgeneem met rolle in Driven (2001), Avenging Angelo (2002) en D-Tox (2002). In 2003 was hy weer in die suksesvolle Spy Kids-trilogie. Nog minder geslaagde vertonings het gevolg voordat hy in die neo-noir-misdaaddrama Shade (2003) gespeel het. Dit het ’n beperkte uitreiking gehad, maar is deur resensente geloof.
Ná ’n blaaskans van drie jaar het Stalloone in 2006 teruggekeer met die sesde Rocky-prent, Rocky Balboa, wat ’n sukses was. In 2008 het die vierde Rambo-prent, wat bloot Rambo genoem is, gevolg. Dit was weer eens ’n sukses.
The Expendables was Stallone se groot treffer in 2010. Hy het dit geskryf, geregisseer en daarin gespeel. Ander akteurs sluit in Jason Statham, Jet Li, Dolph Lundgren en Mickey Rourke, en Bruce Willis en Arnold Schwarzenegger was in kameerolle te sien. Dit was dadelik die no. 1-treffer by die Amerikaanse loket – dit het die suksesvolste naweekopening van al sy prente gehad. The Expendables 2 is in 2012 uitgereik en is positief ontvang. Dié prent het benewens die oorspronklike akteurs ook Jean-Claude Van Damme en Chuck Norris ingesluit.
Vincent Smith
Vincent Smith is 'n lid van die Nasionale Vergadering van Suid-Afrika vir die African National Congress.
Sylvester Stallone
Loopbaan
Hierna het gevolg Bullet to the Head en Escape Plan (2013), The Expendables 3 (2014) en Creed (2015). Laasgenoemde was op die Rocky-prente geskoei en gaan oor sy oorlede vriend/teenstander Apollo Creed se seun wat ’n bokser word. Dit was Stallone se sewende vertolking van Rocky en hy het groot lof daarvoor gekry, asook die Golden Globe in 2016 vir beste manlike byspeler en sy derde Oscar-benoeming, ook vir beste manlike byspeler.
Entandrophragma spicatum
Die Ovambomahonie (Entandrophragma spicatum) is 'n boom wat deel is van die Entandrophragma familie. Die spesie is inheems in Angola en Namibië.
Die boom se FSA-nommer is 294.
ICD-10 Hoofstuk II: Gewasse
ICD10 Hoofstuk II omvat gewasse, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes C00 tot D48.
Tegniese tekenwerk
In die breëre sin behoort al die tekenwerk wat nie vir artistieke doeleindes gedoen word nie, tot tegniese tekenwerk. Die doel met tegniese tekeninge is onder meer om 'n voorwerp sodanig weer te gee dat 'n produk daarvolgens vervaardig kan word. Tegniese tekenwerk word veral in die meganiese, elektrotegniese en siviele ingenieurswese gedoen. Werkstekeninge speel 'n belangrike rol in enige vervaardigingsproses aangesien dit besonderhede omtrent die vorm en afmetings bevat waarvolgens 'n produk vervaardig kan word.
Benewens die vorm en afmetings, bevat die tekeninge dikwels ook inligting aangaande die materiale en die noukeurigheid wat by die vervaardiging vereis word. Op 'n tegniese tekening verskyn daar gewoonlik minstens 1 syaansig, 1 vooraansig en 1 bo-aansig van 'n voorwerp. Vir ingewikkelder voorwerpe is meer aansigte egter nodig, wat dikwels gekombineer word met byvoorbeeld deursnee-aansigte.
Aangesien alle afmetings by 'n loodregte projeksie dieselfde bly (ten minste in die vlak gelyk aan die projeksievlak), gee die tekening dan 'n getroue weergawe van die afmetings. Die afmetings word gewoonlik met behulp van syfers en hulplyne aangedui. Om meer insig aangaande ŉ voorwerp te verkry, word dit dikwels ook in driedimensionele projeksies geteken.
By 'n skuins projeksie (45°-projeksie) word die sy- en bo-aansigte op vlakke geteken wat ŉ hoek van 45° met die basislyn van die vooraansig maak. By 'n isometriese projeksie (60° -projeksie) maak sowel die voor- as die sy- en die bo-aansig hoeke van 60° met die basislyn (horisontale lyn). Tegniese tekenwerk is internasionaal gestandaardiseer ten opsigte van die simbole, projeksies en die metodes waarvolgens afmetings aangedui word. Afgesien van die vermoë om besonderhede op 'n tekening korrek te interpreteer, is ervaring in 'n ruimtelike voorstelling ook nodig.
Vir die installering van byvoorbeeld pypstelsels, riolering, elektriese bedrading, sentrale verwarming, elektroniese kringe, ensovoorts, is die presiese vorm en afmetings van onderdele van minder belang, aangesien voorafvervaardigde produkte daarvoor gebruik word. Hier word skematiese voorstellings gebruik, dit wil sê sterk vereenvoudigde diagram me waarin die vorms van voorwerpe nog herkenbaar is, of slegs skemas waarin simbole gebruik word.